Under hele opdelingsperioden var den polske kirke med til at fastholde en vis enhed i landet, og i slutningen af det [[13. århundrede]] blev problemet med flere og flere mindre og mindre stater åbenbart, hvorpå der blev påbegyndt forsøg på at samle landet igen. Det var dog først med de sidste Piast-herskere, [[Władysław 1. af Polen]] og hans søn [[Kasimir 3. den Store]], at der kom nogenlunde samling på Polen igen, men omkring samme tid blev Schlesien en del af det [[Kongeriget Bøhmen|bøhmiske kongerige]].
 
== Historie ==
Bolesławs søn, [[Władysław 2. af Polen|Władysław 2.]], fik tildelt Schlesien, og som den ældste fik han desuden Seniorprovinsen og titlen som ærkehertug. Imidlertid søgte han at tiltvinge sig magten over hele Polen, og dette betød, at han af sine yngre brødre blev bandlyst og afsat i 1146. Władysławs halvbror, [[Bolesław 4. af Polen|Bolesław 4.]], der var hertug af [[hertugdømmet Masovien|Masovien]], blev i stedet ærkehertug. Da Władysławs tre sønner i 1163 vendte tilbage til Polen med opbakning fra kejser [[Frederik Barbarossa]], måtte Bolesław genetablere deres arveriger. De første år deltes brødrene om regeringen af Polen, men i 1173 foretog de en opdeling af Schlesien som følger:
* [[Bolesław 1. den Høje|Bolesław 1.]] fik som den ældste [[hertugdømmet Wrocław]], herunder [[hertugdømmet Legnica|Legnica]] og [[hertugdømmet Opole|Opole]]. I 1280 overlod han styret af Opole til sin søn [[Jaroslaw af Opole|Jarowslaw]].
* [[Mieszko 4. af Opole|Mieszko 4.]] blev hertug af [[hertugdømmet Racibórz|Racibórz]] og fik desuden [[hertugdømmet Bytom|Bytom]] og [[hertugdømmet Oświęcim|Oświęcim]] i 1177. Efter storebror Bolesław 1.'s død i 1201 bemægtigede han sig desuden Opole fra Bolesławs søn [[Henrik 1. den Skæggede]].
* [[Konrad af Głogów|Konrad]], som var den yngste bror, krævede i 1177 [[hertugdømmet Głogów]] fra storebror Bolesław, hvilket han fik. Da Konrad døde nogle år senere, tog Bolesław Głogów tilbage.
Historie Tidligere_riger,_stater,_protektorater,_kolonier_og_lande